Benvolgudes famílies,

Seguint les instruccions que ens ha facilitat el Departament d’Educació de la Generalitat de Catalunya us comuniquem el següent:

La preinscripció es podrà fer seguint una d’aquestes dues modalitats **(tot i que és important que, en la mesura del possible, es faci de manera telemàtica)**:

1. **Via telemàtica: del 13 al 22 de maig**

La preinscripció es farà a través de la sol·licitud telemàtica. Un cop realitzada la preinscripció per al curs 2020-21, ho haureu de comunicar al centre que heu triat en primera opció mitjançant un correu electrònic. A més a més, haureu d’adjuntar la documentació escanejada o fotografiada al correu electrònic del centre, en el nostre cas a8039379@xtec.cat

**Accés a la sol·licitud telemàtica** (encara no està activada) Ho trobareu a la pàgina web

1. **Presencialment al centre triat com a primera opció: del 19 al 22 de maig** de (en cas de no poder fer-la de forma telemàtica). Tingueu en compte que el dia 20 es festiu a Sant Boi i per tant no serà operatiu presencialment.

 **Horari de 9 a 13.30h amb cita prèvia (**pendent d’activar a la pàg web del centre)

Per poder realitzar les preinscripcions presencials haureu de tenir en compte:

**Les mesures de seguretat segons PROCICAT:**

* Mantenir 2 m de distància del treballador/a que farà la preinscripció.
* Portar guants i mascareta.
* Assistir-hi només una persona per família.
* No es podrà visitar l’escola, només presentar la documentació.

La documentació necessària per a fer la preinscripció (ja sigui telemàtica o presencial) és la següent:

* Sol·licitud
* Original i fotocòpia del DNI del pare i la mare o tutors
* Original i fotocòpia del llibre de família
* Original i fotocòpia del carnet de família nombrosa o monoparental vigent
* Original i fotocòpia del  certificat de discapacitat de l’alumne/a, pare, mare o germans que al·leguin discapacitat del 33% o més emès pel Departament de Benestar Social i Família

Aquesta documentació, en la mesura del possible, caldria portar-la impresa.  En el cas de fer el tràmit de forma telemàtica, s’enviarà per correu electrònic.